บ้านปูเทกโอเวอร์บริษัทเหมืองออสเตรเลีย
บริษัทบ้านปู(BANPU)&nbsp; ยอมจ่ายแพง เทกโอเวอร์บริษัททำเหมืองถ่านหินในออสเตรเลีย ดันราคาหุ้นทะยาน ซื้อขาย 618 บาท บวก 16 บาทหรือ 2.66%
5 ก.ค. 2553

บริษัทบ้านปู(BANPU)  ยอมจ่ายแพง เทกโอเวอร์บริษัททำเหมืองถ่านหินในออสเตรเลีย ดันราคาหุ้นทะยาน ซื้อขาย 618 บาท บวก 16 บาทหรือ 2.66%
บริษัทย่อยภายใต้บริษัทบ้านปู ชื่อ Banpu Minerals (Singapore) Pte. Ltd. ( BMS ) ตั้งโต๊ะรับซื้อหุ้นทั้งหมดของบริษัท Centennial Coal Co., Ltd นอกตลาดหลักทรัพย์ ในราคาหุ้นละ 6.20 เหรียญออสเตรเลีย ซึ่งเป็นราคาที่สูงกว่าราคาตลาดในปัจจุบันอย่างมีนัยสำคัญ  ทำให้คณะกรรมการของ Centennial ได้มีมติเป็นเอกฉันท์ แนะนำให้ผู้ถือหุ้นตอบรับคำเสนอซื้อของ BMS แล้ว 
ปัจจุบัน BMS เป็นผู้ถือหุ้น 19.9 %ใน Centennial และต้องการถือหุ้นอย่างน้อย 50.1% หลังจากได้รับความเห็นชอบจาก Foreign Investment Review Board ในการเพิ่มสัดส่วนการถือหุ้นถึง 20%  ซึ่งหากใช้ราคารับซื้อหุ้นคำนวณ บริษัท Centennial มีมูลค่าทั้งสิ้น  2,504 ล้านเหรียญออสเตรเลีย
"BMS ได้ทำการเสนอซื้อหุ้นของCentennial โดยมีส่วนล้ำมูลค่าที่สูงเพื่อให้สอดคล้องกับมูลค่าทางการตลาดของ Centennial รวมทั้งเป้าหมายที่จะทำตลาดทั้งในประเทศออสเตรเลียและต่างประเทศ และการขยายสัดส่วนรายได้ของถ่านหินเพื่อการส่งออกในราคาส่งออกเดียวกัน (export parity pricing) การขยายและพัฒนาโรงงานของ Centennial ที่ Newstan Lochiel    นอกจากนี้ BMS เชื่อว่าการทำคำเสนอซื้อในรูปแบบของเงินสดจะมีผลให้ผู้ถือหุ้นของCentennial สามารถรับรู้ผลกำไรในมูลค่าหุ้นได้ทันที"
BMS เห็นว่าการเข้าซื้อหุ้น Centennial ในครั้งนี้เป็นการเปิดโอกาสให้บริษัทฯได้มีส่วนร่วมต่อพัฒนาการของอุตสาหกรรมถ่านหินในประเทศออสเตรเลีย  และเป็นจุดเริ่มต้นที่สำคัญต่อบริษัทฯในการขยายฐานการลงทุนของธุรกิจถ่านหินในภูมิภาค